b"\n_START_ARTICLE_\nParadoxa de Leontief\n_START_PARAGRAPH_\nLa paradoxa de Leontief deu el seu nom al seu autor, Wassily Leontief (1906-1999), segons el qual, si es concep la m\xc3\xa0 d'obra no com una mercaderia homog\xc3\xa8nia sin\xc3\xb3 per categories, els pa\xc3\xafsos industrialitzats tenen una oferta m\xc3\xa9s abundant de m\xc3\xa0 d'obra bastant formada o for\xc3\xa7a de treball qualificada (en la qual s'ha realitzat una elevada inversi\xc3\xb3 de capital) que d'altres tipus amb menys formaci\xc3\xb3._NEWLINE_La paradoxa va ser formulada en investigar el teorema de Heckscher-Ohlin (exposat per Eli Heckscher i reformulat per Bertil Ohlin), segons el qual en les exportacions dels pa\xc3\xafsos desenvolupats predominen els b\xc3\xa9ns intensius en capital, en canvi, els pa\xc3\xafsos menys desenvolupats exporten especialment b\xc3\xa9ns intensius en m\xc3\xa0 d'obra. No obstant aix\xc3\xb2, Leontief va observar que les exportacions dels Estats Units s\xc3\xb3n m\xc3\xa9s intensives en for\xc3\xa7a de treball qualificada que en capital._NEWLINE_Llavors, les exportacions dels pa\xc3\xafsos industrials suposen una major proporci\xc3\xb3 de professionals, com cient\xc3\xadfics i enginyers, i de t\xc3\xa8cnics, cosa que significa que aquests pa\xc3\xafsos aprofiten aquests factors de producci\xc3\xb3 m\xc3\xa9s abundants. Les exportacions dels pa\xc3\xafsos menys desenvolupats s\xc3\xb3n molt intensives en m\xc3\xa0 d'obra, per\xc3\xb2 menys qualificada i de vegades poden ser intensives en capital, en part com a resultat d'inversions transnacionals."